**Referat af generalforsamling i Snekkersten Husflid**

**afholdt d.25.marts 2015.**

**Punkt 1: Valg af dirigent og referent**Formanden bød Velkommen   
 Lars blev valgt som dirigent og takker for valget og konstaterer, at Generalforsamlingen er lovligt indkaldt.  
Referent Vibeke

**Punkt 2: Aflæggelse af beretning ved formand og skoleleder** 2014 var et år hvor der var stor aktivitet i vores forening. 1500 har deltaget i Banehusets aktiviteter og 1000 i Plankeværkets. I alt var der besøg i ca. 6700 timer

Vi deltog på Hammermøllen, i Helsingør Messen og i Pensionistmessen. Sidste uge i skolernes sommerferie havde vi børneugen hvor der dagligt var ca. 30 børn tilstede. Det var en dejlig uge hvor alle hyggede sig.

2014 gik Dansk Husflid konkurs og er derved fortid. Vores anden paraplyorganisation Netop har skiftet navn til FORA.

Sommerudflugt.

13. og 14. juni besøgte vi et museum der er opstået ved genbrug, såvel bygninger er opført ved genbrug, værkstederne viser hvordan man genbruger mange ting. Vi besøgte et papirmuseum i Gråsten der har samme formål, måske mere ud fra hvad der udføres indenfor papirsløjd, Kunstmuseet i Tønder med de mange Wegner stole samt vores tre malergrupper hentede inspiration på Nolde museet og i den fri natur. Igen en flot planlagt tur arrangeret af Hans Jørgen.

Formandens beretning godkendt uden kommentarer

**Kursusvirksomhed i Snekkersten Husflid**I 2014 afholdt foreningen i alt 94 kursustimer fordelt med 10 timer til Patchwork, 24 til maskinstrik og 60 til møbelpolstring. Patchworkkurset fandt som sædvanlig sted på Skolen på Rønnebær Allè, mens strikning og møbelpolstring holdt til i plankeværket.

Det er vanskeligt at holde Patchwork kørende i den oprindelige form. Derfor kører det nu med 10 undervisningstimer pr ½ år og med aktivitetstimer i flere weekender.

Maskinstrik blev oprettet 2 gange og gennemført. I foråret 2015 er der opslået både et weekendkursus og et sommerkursus  
Strik?

Undervisningstilskuddet fra Helsingør Kommune var ca. 30 % af lønomkostningerne. Vi fik bevilget 160 timer, men gennemførte kun 94 timer. Vi skal derfor betale noget af tilskuddet tilbage.

10 % puljen blev anvendt til fællesarrangementer på Kulturværftet.

Beretning godkendt

**Kommentarer til begge beretninger**

Keld: Kørepenge betales af foreningen. Udhuler det ikke SHs formue?

Ole mener, At det er urimeligt at betale selv. Man får kørepenge, når det er Fora, og det er ikke et problem mere, fordi Dansk Husflid er nedlagt.

Keld: Der bør sendes brev ud i januar med godt Nytår og husk at betale kontingent.

Ole: Formand har sendt brev ud i januar til alle 150 medlemmer. Tovholdere minder om betaling.

Lars mener, at det er de medlemmer, som ikke kommer i Banehuset, som ikke betaler

Finn har ikke fået en mail vedr. betaling heller ikke pjece.

Ole har sendt til alle de mailadresser, som han har. Og brev til dem via posten til 10 medlemmer uden mailadresse.

Preben: Husk at kurser uden for huset ikke er på vores hjemmeside

Inger: Man kunne skrivemail til malerholdene. Der er for få på malerholdene, som deltager på messer.

Susanne: Dueslag er hængt op. Man kan lægge oplysninger i dem.

Preben: Tovholdermødereferater bør lægges i kassen.

Anne afholder møder efter behov og sender referat på mail.

Keld: Der bør produceres flere pjecer.

Ole: Vi laver pjece, så længe Hans Jørgen kan hjælpe på en meget billig måde. Ellers vil det koste 6000 kr. og det er for dyrt.

**Punkt 3: Aflæggelse og godkendelse af revideret regnskab for forening og kursusvirksomhed**

**SHs årsregnskab**

**Susanne** uddelte regnskab

**Indtægter:87.753 Udgifter: 102.602 underskud: -14.849 Egenkapital:55.325**

Susanne kunne konstatere, at vi har haft et underskud i 2014.

**Kassererens beretning ved generalforsamling den 25. marts 2015 i Snekkersten Husflid**

Vi har i 2014 haft flere udgifter end indtægter og er kommet ud med et underskud på lige under 15.000 kr.

Dette skyldes dels en lavere kontingent-indbetaling, altså færre medlemmer og dels mindre aktivitet i huset (færre el-penge).

|  |  |  |  |  |
| --- | --- | --- | --- | --- |
| **Indtægter** | **2012** | **2013** | **2014** | **difference** |
| Kontingent | 11.350 kr. | 13.055 kr. | 11.245 kr. | -1.810 kr. |
| Medlemmers tilskud (el-penge) | 20.853 kr. | 31.724 kr. | 24.147 kr. | -7.577 kr. |
| Tilskud fra Helsingør Kommune | 23.000 kr. | 29.100 kr. | 28.000 kr. | -1.100 kr. |
| Alle indtægter | 67.327 kr. | 101.372 kr. | 87.753 kr. | -13.619 kr. |

Tabellen viser indtægter for de seneste 3 år og differencen mellem de to seneste år

Udgifterne i 2014 var større end i 2013 på trods af det lavere aktivitetsniveau. Udgifterne til el blev ekstra højt da vi fik installeret en ny varmepumpe (8.199 kr.). Indbetalingerne til el kunne dog alligevel næsten dække udgifterne (underskud på 808 kr.).

|  |  |  |  |  |
| --- | --- | --- | --- | --- |
| **Udgifter** | **2012** | **2013** | **2014** | **difference** |
| El afregning | 16.439 kr. | 19.900 kr. | 24.956 kr. | +5.056 kr. |

Tabellen viser udgifterne til el og varme for de seneste 3 år og differencen mellem de to seneste år

Der blev i 2014 købt ind til vedligeholdelse af huset og til materialer. Således fik trædrejerne en ny spændepatron samt ringstål, klinger og andet til i alt 3.886 kr. og glasaktiviteten fik grej for 4.739 kr. Vi fik repareret en varmepumpe for 1.998 kr. og Inger malede vægge for godt 1.000 kr. Bemærk, at vandforbruget er fejlposteret som husleje pga. fejl i fakturaen – vi betaler stadig ingen husleje.

Udgiften til arrangementer var ikke helt så høj som i 2013. Sommerturen 2014 til Sønderjylland gav et overskud på godt 3.000 kr. som kompenserer lidt for underskuddet på Bornholmsturen i 2013.

Børneaktivitetsugen gav et underskud på 1.721 kr., men der er materialer til overs til i år.

Helsingørmessen kostede os 4.176 kr.

Vedrørende kopiering er der i 2014 kun bogført udgift til blækpatroner på 366 kr. (bogført under kontor og ikke kopiering). Indtægterne for kopiering er bogføres stadig sammen med el-pengene og er ikke særskilt gjort rede for. Jeg vil bede Hans Jørgen om at finde bilag frem på udgifter for farvepatroner, så må de komme med i dette års regnskab.

Udgifterne til husholdning beløb sig til 2.696 kr., hvor beløbet indeholder udgiften til den nye kaffemaskine (1.770 kr.) og det resterende beløb svarer til de foregående år.

Kniplebutikken kører stadig fint rundt. Der blev i 2014 indkøbt for små 3.000 kr. og der er i år et lille underskud på 500 kr. Og der er stadig en stor lagerbeholdning.

25. marts 2015

Susanne Boye Ipsen, Kasserer

Regnskabet godkendt

**Kursusårsregnskab**

**Vibeke** aflagde beretning for kursusøkonomiog bemærkede at overskud på 7013 kr. vil blive forringet, at en del af undervisningstilskud og 10 % puljen skal betales tilbage.

Regnskabet taget til efterretning.

**Punkt 4: Drøftelse af program for medlemsaktiviteter og kursusvirksomhed for det kommende år.**

Brigitte ønsker: Kursus i at lære at spinde garn og pileflet.

Det kan Kirsten, vi spørger Kirsten.

**Punkt 5: Indkomne forslag fra medlemmerne**

Finn har indsendt et forslag: Det handler om trædrejerne. Man kunne holde temadage for trædrejerne som inspiration for hinanden.

Man kunne også tale om, hvordan man passer på værktøj, eller hvad der mangler.

Generalforsamlingen backer op om forslaget. Det kunne være en onsdag aften hvor der både er frit i huset og plankeværket. Bjørn, Finn, Lars, Anne, Preben, Sigurd og Ole backer op om forslaget. Anne finder en onsdag i april og maj og indkalder.

Preben: dette kunne også være de andre grupper.

**Punkt 6: Valg af bestyrelse og to suppleanter**

På valg som bestyrelsesmedlemmer er:

Susanne Ipsen som genopstiller. Susanne - valgt

Sigurd Jensen som genopstiller. Sigurd - valgt

Anne Cloos som genopstiller

Preben ønsker, at Anne trækker sig. Preben opstiller.

.

Der afholdtes skriftligt valg. Der er 23 medlemmer til stede.

Resultatet: Anne:13 Preben: 10

Anne er valgt

Preben ønskede Anne til lykke

**Bestyrelsen marts 2015 er som følgende:**

Ole Juul Andersen   
Runa Kofoed

Sigurd Jensen   
Susanne Boye Ipsen  
Anne Lundgren Cloos

Suppleanter  
  
Vibeke Bacher genopstiller - valgt

Inger Møller Christensen genopstiller - valgt

Bjørn Svejstrup genopstiller - valgt

Alle 3 blev valgt

**Punkt 7**

Ole: Ny vedtægt for foreningen på grund af Dansk Husflids konkurs, og at Netop har valgt det nye navn Fora.

Ole har fået tilsendt standartvedtægter fra Fora. Ole foreslår, at vi bruger disse vedtægter.

Ole har fx set, at der kan være flere end 5 medlemmer i bestyrelsen.

Ole nævner § 13. den kunne være et diskussionsemne..

Ole foreslår, at Formand og et medlem af bestyrelsen er på valg på lige år, og næstformand og de andre på ulige år.

Preben foreslår at: til Fora slettes fra § 13.

Generalforsamlingen går ind for dette og retter § 13 til.

Hans Jørgen spørger: Bestyrelsen skulle bestå af 8 personer? Hvad så ved stemmelighed?

Ingen kan huske, at der har været stemt, men i dette tilfælde opgives emnet, som blev sat til afstemning.

Vibeke foreslår at: § 4 i de nye erstattes af vores gamle § 4. Begrundelse: Det formål passer bedre til vores forening.

Generalforsamlingen gik ind for dette.

Generalforsamlingen vedtog med disse ændringer at anvende vedtægter fra Fora

**Punkt 8: Valg af revisor og revisorsuppleant**På valg er: Revisor Inge Juul Knudsen modtager genvalg - valgt

Revisorsuppleant

Hans Jørgen Jensen modtager genvalgt - valgt

Bestyrelsen konstituerer sig på det første bestyrelsesmøde efter generalforsamlingen

**Punkt 8: Eventuelt**

**Vibeke P:**

Nogle er utilfredse om, ikke at høre, hvad der sker i foreningen, sender Vibeke P altid besked videre til holdet.

Vibeke P er utilfreds med pjece, som er mangelfuld. Vibeke P vil gerne hjælpe med at lave pjece

Hans Jørgen takker for arbejdet i bestyrelsen.

Der er for mange i onsdagscafeen. Lige nu er der venteliste

Lars: Onsdagscafeen er en stor succes. Kunne der sidde nogle i rummet ved siden af trædrejeholdet? Vibeke P mener ikke, at det kan lade sig gøre.

Finn: Synes ikke at der er en sammenhæng i foreningen. Der sendes ikke nok information ud i foreningen. Kunne der komme nyheder ud hver måned? Der er dårlig kommunikation imellem holdene.

Ole: Sammenlignede SH med Finland. Det land har mange søer med skibe, som sejler rundt hver for sig.

Ole kan ikke vide, hvad der sker på hvert hold og kan derfor ikke sende information ud.

Vibeke P: Der mangler tovholdernavne på holdene på den pjece, som blev delt ud på Helsingørmessen

Ole: 91 har betal kontingent. Heraf har 10 ikke mail.

Susanne: Kunne hver aktivitet lave en folder?

Anne: Keld har lavet et hårdt arbejde, så det er ”øv” med sure bemærkninger

Inge: Det hele er frivilligt arbejde, det bør man tænke på

Brigitte: Man kunne holde en sommerfest med grill m m for at skabe sammenhold.

Preben: Det er fint, at Keld har lavet en pjece.

Ole sluttede punktet med at takke for god ro og orden samt takke Lars for veludført arbejde.

Dirigenten takkede for god ro og orden

Ref. Vibeke